Brumbies wen Aussie-derbyDie Waratahs se Israel Folau sê die Brumbies se Joe Powell die stryd aan. Foto: Facebook. Die Brumbies het ’n harde maar morsige affêre in Canberra gewen, toe hulle die Waratahs in ŉ geelkaartbelaaide wedstryd geklop het. Die ’Tahs het hulle twee geel kaarte (Sekope Kepu, Harry Johnson-Holmes) op die hals gehaal, terwyl hul Aussie-stelskopper, Bernard Foley, ook glad nie sy skopskoene aangehad het nie. Foley het uiteindelik met drie stelskoppe misluk. Vir die Brumbies het hul haker, Folau Fainga’a, twee drieë gedruk terwyl ’n strafdrie ook aan hulle toegeken is. Die Brumbies wen dus die Dan Vickerman-trofee en verstewig sodoende hul tweede plek op die Aussie-punteleer. Hul sege kom egter teen ’n prys – Rob Voletini het vroeg in die tweede helfte ’n kniebesering opgedoen en hy kan weer vir ’n hele ruk langs die kantlyn wees. Brumbies 19 – 13 Warratahs Puntemakers: Brumbies: Drieë: Folau Fainga’a (2), strafdrie. Doelskoppe: Christian Lealiifano (2). Waratahs: Drieë: Michael Hooper, Alex Newsome. Strafskop: Bernard Foley.